มาซื้อของ Big C รัชดาแล้วสายตาก้อเหลือบไปเห็นร้านไอศครีมโยเกิร์ตซอฟท์เสิร์ฟเปิดใหม่ดูท่าทางน่าสนใจชื่อร้าน Happy Yogurt ตั้งอยู่แถวหน้าฟู้ดคอร์ทระหว่างร้านแดรี่ควีนและเชสเตอกริลล์ โดยจะเป็นแบบ takeaway ไม่มีที่ให้นั่ง แต่ซื้อแล้วสามารถไปนั่งทานได้ในฟู้ดคอร์ทค่ะ

โยเกิร์ตซอฟท์เสิร์ฟของที่นี่จะเน้นเพื่อสุขภาพ ทำจากกรีกโยเกิร์ตแท้หวานน้อยไขมันต่ำ มีให้เลือก 4 รสชาติได้แก่ ธรรมชาติ ชาร์โคล เรดเบอรี่ และลิ้นจี่ราสเบอรี่ พร้อมท้อปปิ้งหลายชนิดทั้งแนวผลไม้สด-แห้ง ชอคโกแลต ซีเรียล เยลลี่ ซึ่งราคา 10 บาทเท่ากันทุกชนิด และยังมีซอสให้ราดฟรีอีก 3 อย่าง คือ น้ำผึ้ง คาราเมล และชอคโกแลตค่ะ

สำหรับเมนูโยเกิร์ตจะเป็นแบบใส่ถ้วย ซึ่งมีให้เลือก 3 ขนาด S 49 บาท ได้ 1 รสชาติ
                      M 69 บาท ได้ท้อปปิ้งฟรี 2 อย่าง     และได้ 2 รสชาติ 
                      L 139 บาท ได้ท้อปปิ้ง 3 อย่าง ได้ 3 รสชาติ

- เมนูที่ทาน
เราเลือกเป็นไซส์ M รสชาร์โคลกับเรดเบอรี่ ท้อปปิ้งเป็นกราโนล่าและสตรอเบอรี่สด 
+ รสชาติ 
ซอฟท์เสิร์ฟเนื้อเนียนใช้ได้แต่จะเหลวนิดหน่อย รสชาร์โคลจะคล้ายรสธรรมชาติแต่มีความหวานจากน้ำมะพร้าวที่ผสมลงไปเล็กน้อย ไม่เปรี้ยวมาก หอมโยเกิร์ตกำลังดี ส่วนเรดเบอรี่จะเปรี้ยวที่สุดในทุกรส หอมกลิ่นเบอรี่ ไม่หวานจัด ท้อปปิ้งกราโนล่าเป็นแบบแห้งๆเหมือนจะเป็นมูสลี่มากกว่า ส่วนสตรอเบอรี่แปลกดีที่ให้มาทั้งลูก ถึงจะเล็กแต่ก้อสดและเปรี้ยวสดชื่นดีค่ะ

และนอกจากเมนูแบบ DIY ก้อยังมีเมนูพาร์เฟ่ต์หน้าตาดีราคา 149 บาท เป็นอีกทางเลือกที่น่าสนใจเช่นกันค่ะ



